tomron87/hebrew-wikipedia-sentences-corpus huggingface dataset:
בתחילת עונת 2015/2016 מונה לעוזר מאמן מכבי נתניה, שלומי דורה, ולאחר פיטוריו של דורה המשיך בקבוצה תחת המאמן החדש, ראובן עטר.
לאחר פיטוריו של עטר בינואר 2016 שימש צרפתי כמאמן זמני עד למינויו של מנחם קורצקי לתפקיד, ולאחר מכן מונה לראשונה בקריירה למאמן ראשי, בקבוצת הפועל פתח תקווה מהליגה הלאומית.
בספטמבר 2016 מונה למאמנה של קבוצת הנוער של מכבי תל אביב.
ביוני 2019 מונה לעוזרו של ברק בכר, מאמן הפועל באר שבע.
וכשבכר עבר למכבי חיפה בשנת 2020 הוא עבר יחד איתו.
ב-19 במאי 2023 עבר לכוכב האדום בלגרד יחד עם ברק בכר.
ב-21 בדצמבר פוטר יחד עם ברק בכר מהכוכב האדום בלגרד וב-24 בדצמבר מונה למאמן מכבי נתניה.
ב-1 באפריל 2024 פוטר מתפקידו.
24 ביוני 2024 מונה למאמן נבחרת ישראל נוער ב'.
ב-21 באוקטובר 2025 חזר למכבי חיפה כעוזר מאמן.
"גיא צלמוות" הוא צילום מלחמה מאת הצלם הבריטי רוג'ר פנטון המתעד את מלחמת קרים.
התצלום הוא המפורסם ביותר מבין סדרה של כ-360 תצלומים המתעדים את מלחמת קרים.
התצלום מתאר נוף פתוח, באזור הקרבות של המלחמה, שומם מבני אדם.
במרכז הנוף דרך עפר, מלאה בכדורי תותחים, הממשיכה אל המישור האחורי של התצלום.
פנטון נשלח אל אזור הקרבות על ידי בית המלוכה הבריטי במטרה לעורר תמיכה במלחמה בקרב העם הבריטי.
מסיבה זו הורה משרד המלחמה הבריטי לפנטון להימנע מלצלם חיילים פצועים או הרוגים.
פנטון ביקר באזור זה פעמיים.
בביקורו השני צילם פנטון שני תשלילי קולדין של הנוף ממרחק.
מקור שמו של התצלום הוא בפואמה "הסתערות הבריגדה הקלה" מאת אלפרד טניסון שנכתבה בעקבות הקרב הנורא שהתחולל במקום זה.
פנטון צילם, כאמור, שני תשלילים שונים של הנוף.
תשלילים אלו שונים זה מזה במיקום כדורי התותחים.
בעוד באחד מהם מופיעים כדורי התותחים רק בצד הדרך, בשני מופיעים כדורים גם על הדרך עצמה.
ייתכן כי הדבר מצביע על פער זמנים ובו הופצצה גם דרך העפר, אולם סוזן סונטג טענה בספרה "להתבונן בסבלם של אחרים" (2003) כי פנטון ביים ושינה את הנוף עבור התצלום.
גיא צור (נולד ב-25 בספטמבר 1962) הוא אלוף במילואים בצה"ל.
כיהן כמפקד זרוע היבשה, מפקד חטיבה 401, כמפקד עוצבת הפלדה, כמפקד המרכז הלאומי לאימונים ביבשה וכמפקד עוצבת סיני.
צור נולד בגבעתיים, גדל והתחנך ברמת אפעל.
לאחר לימודיו התגייס לחיל השריון ושירת בחטיבה 188. בשריון עבר צור הכשרה כלוחם וקורס מפקדי טנקים.
בהמשך השלים קורס קצינים ושימש כמפקד מחלקת טנקים ולחם במלחמת לבנון הראשונה.
בין השאר היה מפקד פלוגה ומפקד גדוד 53 בתקופת הלחימה בדרום לבנון.
ב-1994 מונה לקצין אג"ם של עוצבת געש ואחר כך יצא ללימודים באנגליה בקולג' המלכותי ללימודי ביטחון.
לאחר חזרתו מונה לראש מחלקת תורת חיל השריון ולמפקד חטיבה 10, חטיבת מילואים.
בשנת 2000 מונה למפקד חטיבה 401, חטיבת שריון סדירה והוביל אותה במהלך מבצע חומת מגן.
ב-2002 מונה למפקד חטיבה 460, חטיבת ההכשרות של חיל השריון.
באוגוסט 2003 קודם לדרגת תת-אלוף והתמנה לראש מטה פיקוד הדרום, במסגרת זו עסק בתכנון וביצוע תוכנית ההתנתקות.
ביוני 2022, בראיון לאמיר אורן בפודקאסט "אפרכסת", טען כי למעט פינוי היישוב כפר דרום, פינוי שאר יישובי הגוש היה "הצגה לגמרי...
הפקה שלנו עם היישובים", וכי אופי היציאה מן היישובים תואם מראש.
בתגובה טען "ועד מתיישבי גוש קטיף" כי צור משקר, וכי ראשי היישובים דחו בזמן אמת על הסף את נסיונותיו לסכם דבר על אופי הפינוי.
בנובמבר 2005 מונה למפקד עוצבת הפלדה.
האוגדה תחת פיקודו לחמה במלחמת לבנון השנייה, וקיבלה אחריות על הגזרה המזרחית של דרום לבנון.
תחקירים של הצבא שנערכו לאחר המלחמה מתחו ביקורת חריפה על תפקודה בקרבות המרכזיים וועדת וינוגרד קבעה שהאוגדה לא השלימה את משימותיה במתקפה הקרקעית שערכה במבצע שינוי כיוון 11 (הרחבת הפעולה הקרקעית של צה"ל לפני כניסתה לתוקף של הפסקת האש).
לימים אמר על התפקוד במלחמת לבנון השנייה: "אם היו אומרים לנו אז ב-2006, 'תגיעו לצידון ושיהיה נקי עד צידון', היינו עושים את זה בהרבה פחות ימים ממה שנכנסנו ויצאנו ונכנסנו ויצאנו, וזה הכל בגלל התכליות שמגדירים מלמעלה."
לאחר המלחמה ביקש הרמטכ"ל, דן חלוץ למנות אותו למפקד המרכז הלאומי לאימונים ביבשה, אך בעקבות התנגדות שר הביטחון, עמיר פרץ, נקבע שהוא ימונה לראש החטיבה האסטרטגית באגף התכנון של המטה הכללי.
לאחר מספר חודשים, מונה על ידי הרמטכ"ל הנכנס גבי אשכנזי למפקד המרכז הלאומי לאימונים ביבשה ובמקביל למפקד עוצבת סיני.
בנובמבר 2009 הוא העביר את הפיקוד לאבי אשכנזי.
צור כיהן כמפקד המרכז לאימון מפקדות בזרוע היבשה וב-2011 מונה לראש חטיבת התכנון באג"ת.
בשנת 2012 התמודד במקביל לאייל זמיר על תפקיד המזכיר הצבאי של ראש הממשלה בנימין נתניהו.
ביוני 2022, בראיון לאמיר אורן בפודקאסט "אפרכסת", טען צור כי מלבד נתניהו עצמו, ראיינה אותו גם אשת ראש הממשלה שרה נתניהו, אשר מנעה את מינויו.
בפברואר 2013 הועלה לדרגת אלוף, ומונה למפקד זרוע היבשה, ושירת בתפקיד עד אוגוסט 2016.
בפברואר 2019 הצביע צור על מעגל קסמים שבו הדרג המדיני לא מאמין ביכולות של צבא היבשה כי הוא אינו מאמין ביכולותיו ובעקבות זאת צבא היבשה פחות מאמין ביכולותיו ולכן הוא פחות מופעל או מופעל באיחור.
צור טען שבגלל איום הרקטות יש חשיבות להפעלה מהירה של צבא היבשה וקרא לדרג המחליט לוודא שצבא היבשה בכשירות גבוהה ולהשקיע בה את המשאבים הנכונים כדי שלא יהסס להשתמש בו בעת הצורך.
אחרי הפרישה מכהן כמנכ"ל חברת התובלה געש מקבוצת תעבורה וכיו"ר הוועד המנהל של עמותת בית לכל ילד.
צור נשוי ואב לשלושה ילדים, בעל תואר ראשון בהנדסת מכונות ותואר שני במנהל עסקים, מתגורר בהרצליה.
גיא רוטקופף (נולד ב-15 באוגוסט 1969, א' באלול ה'תשכ"ט בישראל), הוא מנהל ומשפטן ישראלי, יו"ר הראל חברה לביטוח בע"מ, כיהן כמנכ"ל איגוד חברות הביטוח, כיהן כמנכ"ל משרד המשפטים, יו"ר מועצת רואי החשבון ושימש כאיש אקדמיה למשפט.
רוטקופף גדל בבת ים להורים שעסקו בהוראה, לימים הקימו גלריית אמנות בתל אביב.
השלים את לימודיו התיכוניים בבית הספר "חשמונאים", התגייס לצה"ל (1988) ושירת כחוקר, רכז מודיעין ומדריך ביחידת מצ"ח.
רוטקופף למד משפטים בבית הספר למשפטים של המסלול האקדמי המכללה למינהל.
את התואר הראשון סיים בהצטיינות (1996) במהלך לימודיו שימש כעוזר הוראה וכן היה חבר, ולימים עורך משנה של כתב העת "המשפט".
את התמחותו לעורך דין עשה במשרדו של פרופ' יובל לוי בתחום המשפט האזרחי מסחרי (1996-7).
רוטקופף זכה במלגת לימודים והתקבל לתואר השני במשפטים באוניברסיטת דיוק (Duke) אשר בצפון קרולינה -ארצות הברית (1998).
משחזר ארצה החל לשמש כחבר סגל ההוראה הקבוע בבית הספר למשפטים של המסלול האקדמי המכללה למינהל.
רוטקופף השלים את לימודיי התואר השלישי בהנחיית פרופ' אהרון אנקר וזכה לתואר דוקטור במשפטים מאוניברסיטת בר-אילן.
עבודת הדוקטורט שלו עסקה בחיסיון מפני הפללה עצמית וזכות השתיקה.
תחומי ההוראה והמחקר העיקריים שלו הם בתחום המשפט הפלילי, דיני ראיות וסדר דין פלילי.
בנוסף לימד בבית הספר לכלכלה את תחום המשפט העסקי.
במסגרת עבודתו האקדמית ריכז סדנאות לסיוע משפטי לאזרחים מעוטי יכולת ועמד בראש המכון להכוון תעסוקתי לסטודנטים.
בשנת 2007 מינה שר המשפטים דניאל פרידמן את רוטקופף ליועצו הבכיר וראש מטהו המקצועי.
בתפקיד זה כיהן כשנתיים, עד לסיום כהונתו של השר פרידמן במרץ 2009. מספר חודשים לאחר שנכנס לתפקידו שר המשפטים הבא, פרופסור יעקב נאמן, הוא מינה את רוטקופף לתפקיד מנכ"ל המשרד.
ב-25 באוקטובר 2009 אישרה ממשלת ישראל את מינויו של רוטקופף לתפקיד מנכ"ל משרד המשפטים.
רוטקופף המשיך לשמש מנכ"ל המשרד גם בתקופת השרה ציפי לבני עד שהודיע על פרישתו שנכנסה לתוקף בפברואר 2014.
תקופת כהונתו של רוטקופף במשרד המשפטים נחשבת לתקופה בה המשרד עבר מהפכה ניהולית, לראשונה המשרד החל לעבוד על פי תוכניות עבודה מדידות ומפוקחות באמצעות מערכות BI מודרניות, המבנה הניהולי של המשרד הותאם לניהול המודרני הדוחות הכספיים בוקרו בידי רואה חשבון חיצוני, נערכו שינויים מבניים והוקמו יחידות חדשות.
בשנת 2014 מונה רוטקופף על ידי השר לביטחון פנים, יצחק אהרונוביץ', לשמש יו"ר ועדת החקירה החיצונית לבדיקת אירוע הירי בו היה מעורב סמואל שיינביין.
הקמת היחידה הממשלתית לחופש המידע.
הקמת יחידת הביקורת על מערכות התביעה.
הקמת בית הדין לעררים - מעמד זרים בישראל.
הקמת יחידת המבת"ן - העברת בירור תלונות הנחקרים בשב"כ למשרד המשפטים.
הקמת יחידת הפיקוח על הקדשות דתיים.
הקמת אתר גיידסטאר - שקיפות בתחום העמותות - בשיתוף יד הנדיב וג'וינט ישראל.
הקמת מרכז בינלאומי לחיפוש ובחינה של בקשות פטנטים לפי אמנת ה-pct.
הקמת בתי דין דרוזיים ושרעיים והשוואת תנאי המשרתים בהם לתנאי השופטים.
הקמת לשכה לסיוע משפטי במחוז מרכז, בעיר לוד.
הקמת לשכת סניגוריה ציבורית במחוז מרכז - יצירת פרויקט "חפות".
השקת פיילוט הטיה מהליך פלילי וסגירת תיק מותנית.
קידום זכויות בעלי מוגבלויות ואשרור אמנת האו"ם בדבר זכויות אנשים עם מוגבלויות.
יו"ר מועצת רואי החשבון - המועצה המאסדרת את תחום ראיית החשבון - הסדרת תחום ההתמחות והקמת מערך התמחות צה"לי.
יו"ר הוועדה המשפטית המשותפת לישראל ולרשות הפלסטינית.
יו"ר הוועדה לבחינת המדיניות הקרקעית לניהול הקרקע החקלאית הנכללת בגדר מקרקעי ישראל.
יו"ר הוועדה לעניין ההסכם בין מדינת ישראל למרכז הבאהי.
יו"ר הוועדה לעניין התיאום והמלחמה בתופעת הסחר בבני אדם.
יו"ר הוועדה להסרת חסמים לבני האוכלוסייה הערבית, הדרוזית והצ'רקסית בשירות המדינה.
יו"ר ועדת המשנה לרישום נכס בפרויקט "עשיית עסקים".
רוטקופף מתגורר עם משפחתו בתל אביב.
נשוי לריקי, לבני הזוג שלוש בנות.
גיא עמיר (נולד ב-1 במרץ 1972) הוא שחקן, קומיקאי, יוצר, תסריטאי, מחזאי, במאי ומנחה טלוויזיה ישראלי.
עמיר נולד, גדל והתחנך בנתניה.
לאחר מכן עבר לירושלים ולמד לתואר ראשון במנהל עסקים ותקשורת באוניברסיטה העברית.
לאחר שסיים את התואר החליט ללמוד משחק בסטודיו למשחק ניסן נתיב שם פגש את חברו ולימים שותפו ליצירה, חנן סביון.
השניים, יחד עם עדן הראל, שימשו מנחי "זאפ לראשון" ב-1999. בתחילת דרכו דיבב דמויות ביצירות ההנפשה "הדרדסים" ו"שלגיה ושבעת הגמדים".
במקביל שיחק בסרט "כיפור" כאחת מדמויות המשנה, ובסרט "מינכן".
בשנת 2001 שיחק במחזמר "שלגיה" בתפקיד אחד משבעת הגמדים.
עמיר שיתף פעולה עם סביון בכתיבת תסריטים למספר סדרות, ב-2004 יצר וכתב את הסדרה "בלאגן" יחד עם חנן סביון, הסדרה שודרה עד 2007 עם 120 פרקים.
השניים היו חברים יחד עם שחקנים נוספים במופע ההומוריסטי "החצילים".
באותה שנה, השתתף בוידאו קליפ המצליח ל"שירת הסטיקר" של להקת הדג נחש יחד עם חנן סביון.
בשנת 2006 עמיר שיחק את "דוד" עבריין שברח מהכלא בעונה השנייה של סדרת הנוער "ראש גדול".
באותה השנה יצר ושיחק בסדרת הטלוויזיה "בלאגן ועד אילת" ששודרה בג'טיקס, בה גילם דמויות שונות.
בשנים 2007–2009 יצרו וכתבו את הסדרה "בילי" לערוץ ג'טיקס.
עוד כתבו את הטלנובלה "בובות" בשנה זו והשתתף בתוכנית המתיחות "קומי קומי".
בשנת 2010 יצר יחד עם חנן סביון את סדרת הדרמה, "עספור", ששודרה בערוץ HOT3 בה גם השתתפו כדמויות ראשיות, הצלחתה הגדולה של הסדרה בעונתה הראשונה הביאה ליצירתה של עונה נוספת.
באותה שנה יצר ושימש כתסריטאי ושחקן יחד עם חנן סביון את תוכנית הקומדיה "מה בכריש?" עם ליאור כהן ועוד המשודרת בערוץ הילדים.
בשנת 2011 שיחק גיא לצד חברו חנן סביון בפסטיגל "game on".
השניים שיחקו יחד את צמד "הצרובים" ושרו שיר בשם "כל המדינה שכונה"
בשנת 2013 יצרו השניים את סדרת הדרמה "פצועים בראש" בכיכובם של תובל שפיר ואגם רודברג.
כמו בעספור, גם בסדרה זו שיחקו השניים בתפקידים ראשיים.
בשנת 2016 עלתה עונה נוספת של הסדרה לשידור ב-HOT.
בשנת 2016 חזרו עמיר וסביון לבמת התיאטרון.
השניים כתבו ושיחקו בקומדיה "חלפון 6 - עאלק מחזמר", שעלתה בתיאטרון האינקובטור בבימויו של אריק עשת, שהיה מנהל בית הספר למשחק ניסן נתיב ירושלים בו למדו, ומי שהיה הראשון שעודד אותם לכתוב וליצור במקביל להיותם שחקנים.
בחודש אוקטובר 2017 יצא לאקרנים סרט הקולנוע "מכתוב", אותו כתבו עמיר וסביון וגם שיחקו בתפקידים הראשיים.
בחודש דצמבר 2017 עלתה לשידור בערוץ 10 הסדרה "שאטו עין כרם", אותה כתבו עמיר וסביון וגם בה שיחקו בתפקידים הראשיים.
ב-2019 יצאה לאקרנים הקומדיה "מחילה", שכתבו וביימו סביון וגיא עמיר, והם מופיעים בה בתפקידים הראשיים.
בפברואר 2019 עלתה התוכנית "קומדי סטאר" ברשת 13 שבו גיא עמיר משתתף כשופט לצד נטע אלחמיסטר וחנן סביון.
באפריל 2021 שיחק בסדרת הטלוויזיה "בני אור".
בנוסף באותה שנה יחד עם חנן, השתתפו בגרסה הישראלית של הסרט "זרים מושלמים" בבימויו של ליאור אשכנזי.
בשנת 2022 עלתה ההצגה "משוגע עליה" בתיאטרון הבימה, אותה כתב עמיר יחד עם חנן סביון.
עמיר וסביון מגלמים דמויות ראשיות בהצגה.
בנוסף באותה שנה היו חנן סביון ועמיר הדוגמנים של חברת הביגוד "Polgat"
בשנת 2023, חנן סביון וגיא עמיר התחילו להיות הפרזנטורים של טוטו.
בשנת 2024 החל לככב בסדרה הקומית "באש ובמים", אותה גם יצר וכתב עם חנן סביון עבור נטפליקס.
הסדרה נערכה כסרט ב 2025.
ביוני 2024 יצא לאקרנים הסרט "מזל חתולה", שיצר עמיר יחד עם חנן סביון.
השניים גם מככבים באותו סרט.
בשנת 2025 השתתף בסדרת הדרמת-מתח הישראלית הראש, בתפקיד אביב אבני, סגן ראש השב"כ.
עמיר הוא נכדו של חבר הכנסת לשעבר חיים כהן-מגורי.
עמיר נשוי לענת, ולהם שני ילדים.
עמיר וחנן סביון היו בעלי בר בגבעתיים בשם "פרגולה", אך הבר נסגר.
הבר מוזכר מספר פעמים בסדרה "פצועים בראש".
עמיר ידוע באהדתו הרבה לקבוצת הכדורגל בית"ר ירושלים, נתון שהוזכר רבות בסדרה עספור בסרט מכתוב וכן בסדרה באש ובמים אותה יצר יחד עם חברו הקרוב חנן סביון.
גיא סלניק (נולד ב-2 באוקטובר 1991) הוא שחקן טלוויזיה ישראלי.
בשנת 2010 התגייס סלניק לצה"ל, ושירת במנהל האזרחי.
תחילת הקריירה של סלניק כשחקן הייתה ב-2008, כשגילם את גיא שגב בטלנובלה "בובות".
ב-2009 השתתף בתוכנית "האמת העירומה" בתפקיד שביט.
בשנת 2010 השתתף בסדרה "100 בתנ"ך" בתפקיד גיא נגר, לצד ירדן בר-כוכבא ואחרים.
באותה שנה גילם את חצב קליין, בנו של נמרוד (חייל ישראלי שנחטף וחזר אחרי שנים רבות), בסדרה "חטופים".
באותה שנה השתתף בשני הפרקים הראשונים של הסדרה "חצויה", בתור ערפד.
מ-2011 עד 2013 השתתף בתפקיד ראשי בסדרת הטלוויזיה לנוער "אליפים"; הוא גילם את דוידי, נער משכונת מצוקה שמגיע לבית הספר לפני שיישלח למוסד לעבריינים.
באותה שנה התארח בתוכנית "סבבבנט".
ב-2012 חזר לגלם את "חצב קליין" בעונה השנייה של הסדרה "חטופים".
באותה שנה התארח בתוכנית התחרות של ערוץ הילדים - "ששטוס": סלניק הופיע יחד עם כוכבי ערוץ הילדים, שהם דנה פרידר, קובי פרג', רוני דואני וליאור כהן, והתחרה מול כוכבי "הישרדות", עזאם עזאם, איתי שגב, נטלי דדון ואחרים.
ב-2013 התארח ב"סתאאאם" בתפקיד הנמתח.
באותה שנה השתתף בסדרת הטלוויזיה "שולחן לשישה" יחד עם נתן דטנר, אלי קרן-אסף, ואחרים.
ב-2015 שיחק בסדרה הישראלית-אמריקאית "DIG" שיצר גידי רף (יוצר "חטופים") בתפקיד אברהם, נער חרדי שמלווה פרה אדומה ושומר עליה במסע מסוכן ברחבי העולם.
בשנת 2016 החל לגלם את אברי שילון בסדרת הנוער "Oboy".
ב-2017 שיחק בסדרה "חברות" בתפקיד החבר של ענבל (שני אביב), שותפתו בסדרה "אליפים"
ב-2020 השתתף בפרסומת למפעל הפיס ושיחק בתפקיד אורח בסדרה "קופה ראשית".
ב-2024 החל ללמוד בקורס מדיה של "קשת".
גיא מצקין (נולד ב-1 בינואר 1990) הוא קשת ישראלי ואלוף ישראל שבע פעמים ברציפות בין השנים 2008–2014 בתחרות אליפות ישראל בקשתות.
מצקין גדל בתל אביב ולמד בתיכון עירוני ד'.
הוא התעניין בקשתות בגיל 11, בעקבות צפייה בתוכנית הטלוויזיה "הישרדות", אולם החל להתאמן בגיל 14. מצקין שירת בצה"ל כשלם, במעמד של ספורטאי מצטיין.
בשנת 2009 השתתף לראשונה באליפות עולם בירי באולם (18 מטרים), שנערכה בז'שוב שבפולין, והגיע למקום ה-48 בבודדים ומקום 10 עם הנבחרת.
באליפות העולם שנערכה בטורינו ב-2011 סיים במקום ה-57. הגיע למקום ה-9 באליפות אירופה לירי באולם לשנת 2011.
באליפות אירופה שנערכה באמסטרדם ב-2012 סיים מצקין במקום ה-17. מיד לאחר מכן נערך במקום טורניר קדם-אולימפי, בו סיים במקום הראשון.
בכך, השיג את הקריטריון האולימפי הבינלאומי להשתתפות באולימפיאדת לונדון (2012).
עם זאת, היחידה לספורט הישגי קבעה קריטריון מחמיר יותר, לפיו היה עליו לסיים לפחות בין 8 הראשונים באליפות אירופה, והוועד האולימפי החליט שלא לאפשר את השתתפותו.
בתגובה להחלטה הודיע מצקין כי ישקול את המשך דרכו בענף.
בהמשך, דחה גם בית הדין העליון של הוועד האולימפי את ערעורו על ההחלטה.
11 יום לאחר שהוחלט רשמית שמצקין לא יורשה להתחרות באולימפיאדה, הוא זכה במדליית זהב בתחרות גראנד פרי שנערכה בבולגריה, לאחר ששבר במהלך התחרות שיא אישי.
הישג זה הצית מחדש את הוויכוח על תפקודו של הוועד האולימפי הישראלי, החלטותיו בנושא קביעת הקריטריון הישראלי ושליחתם של ספורטאים צעירים בעתיד.
בשנת 2015 סיים מצקין תואר ראשון בביולוגיה ופסיכולוגיה באוניברסיטת בן-גוריון.
בשנת 2016 החל ללמוד לתואר שני ב-Performance Psychology באוניברסיטת אדינבורו שבסקוטלנד, אותו סיים בהצטיינות בשנת 2018. עם חזרתו השתלב במערך המקצועי של איגוד הקשתות, דחף לאימוץ רפורמת "כוונות גבוהות - לוס אנג'לס 2028" שהיה מכותביה ומונה כמאמן נבחרת ישראל.
בשנת 2019 השלים את הרשמתו לפנקס הפסיכולוגים הישראלי.
גיא ניר (נולד ב-1964) הוא קצין משטרה בדימוס בדרגת תת-ניצב אשר כיהן כראש חטיבת המודיעין באגף החקירות והמודיעין.
גיא ניר גדל בערים אשדוד וימית, בה התגורר עד לפינוי בשנת 1982. הוא בוגר בית הספר החקלאי "אשל הנשיא".
ניר שירת בצה"ל בשנים 1983–1987, שימש קצין המודיעין של חטיבת שומרון וקצין המודיעין של חטיבה 406 (חטיבת הערבה).
לאחר שחרורו משירות סדיר שימש ניר שנים רבות בתפקיד מ"מ בפלוגת סיור במילואים בחטיבה 395.
ניר בעל תואר ראשון בקרימינולוגיה מאוניברסיטת בר-אילן ותואר שני במנהל עסקים.
ניר החל את שירותו במשטרת ישראל ב-1991 כבלש ביחידה המרכזית של מחוז תל אביב.
בשנים 1994–1997 שימש מדריך בקורס השוטרים והקצינים בבית הספר לשוטרים בקרית אתא.
בשנת 1997 חזר ליחידה המרכזית בתל אביב, למחלק הסמים ושימש במספר תפקידי קצונה פיקודיים מבצעיים ובתפקידו האחרון ביחידה המרכזית קודם לדרגת רב-פקד ושימש כראש מחלק הסמים עד תחילת שנת 2002.
בתחילת שנת 2002 מונה ניר לתפקיד נציג משטרת ישראל בדרום אמריקה, בו שימש במשך חמש שנים.
במסגרת שירותו בדרום אמריקה התגורר עם משפחתו בקולומביה והיה אמון על פעילותה של משטרת ישראל והמשרד לביטחון הפנים בכל מדינות דרום ומרכז אמריקה.
בשנת 2003 קיבל ניר עיטור מאת נשיא קולומביה בזכות פועלו ללחימה בפשיעה באזור ומעצר יבואני סמים ועבריינים נמלטים.
בתקופה זו הופעל בארגנטינה סוכן סמוי ללכידת מבריחי סמים ישראלים וכן נלכד בצ'ילה נוכל האשראי אבי גולן וגורש לישראל.
ניר ניהל את המבצע ללכידתו ומעצרו במקסיקו של בן סוטחי, עבריין מסוכן שנמלט מכלא איילון, סוטחי הוסגר לישראל על אף שבין המדינות אין הסכם הסגרה.
ניר טיפל באירוע חטיפת ארבעת הישראלים בקולומביה בסוף שנת 2003 וליווה את פעולות צבא קולומביה בג'ונגל עד לשחרורם.תפקידו של ניר היה לוודא מקרוב שצבא קולומביה לא מבצע פעילות שעלולה לפגוע בחייהם של החטופים.
ב-2005 הופעלו על ידי ניר סוכנים סמויים מימ"ר ירושלים בעיר קאלי בקולומביה, לאחר שהתחזו לבלדרי סמים וחשפו רשת להברחת קוקאין מקולומביה לישראל.
פעילותו ללחימה בפשיעה החמורה והמאורגנת
בשנת 2007 מונה ניר לתפקיד ראש מפלג מודיעין ובילוש ביחידה הארצית לחקירות הונאה (יאח"ה).
בהובלתו של ניר ואנשי מפלג המודיעין של יאח"ה, נעצר באיטליה הקבלן החשוד בעבירות בועז יונה ובהמשך הוסגר לישראל.
בסוף שנת 2008 מונה ניר לתפקיד ראש מחלקת תיאום מבצעי משולב באגף חקירות ומודיעין וקודם לדרגת ניצב משנה.
בתקופה זו הרחיבה משטרת ישראל את קשריה המבצעיים בעולם ועבריינים כמו יצחק ומאיר אברג'יל וכן אחרים הוסגרו לארצות הברית.
בשנת 2011 מונה למפקד יחידת אתג"ר בלהב 433, היחידה הארצית האחראית ללחימה בתופעת גנבות הרכב.
ב-2012 הביאה פעילותה של יחידת אתג"ר לירידה של 4% בגנבות הרכב בישראל.
ב-2013 קודם ניר לדרגת תת-ניצב ומונה לראש חטיבת המודיעין של המשטרה המונה כ-250 שוטרים.
מאבקו לחשיפת שחיתות והוצאתו לחופשה כפויה
ב־24 בנובמבר 2015 ניר הגיש תלונה לראש מח"ש, בה תיאר עבירות לכאורה שביצעו בכירי אגף החקירות והמודיעין ועבירות מין שביצע ניצב רוני ריטמן.
בנובמבר 2014 ובפברואר 2015 נשלחו שלושה מכתבים אנונימיים למח"ש נגד ניר.
מח"ש בדקה את המכתבים וקבעה כי אין בהם דבר והמכתבים הוחזרו למשטרה ונגנזו.
בשלהי 2015 נכלל ניר ברשימת עשרת תתי ניצבים המועמדים לדרגת ניצב.
ב-18 באוקטובר 2015, עוד טרם כניסתו של אלשיך לתפקיד מפכ"ל המשטרה, הוא הורה להוציא את המכתבים האנונימיים נגד ניר, אשר נבדקו על ידי מח"ש ונגנזו חודשים רבים לפני כן ומינה את ניצב דוד ביתן כקצין בודק בעניינו של ניר ועוזרתו.
בעקבות ממצאי ביניים של הבדיקה הוציא אלשיך, בחודש דצמבר 2015, את ניר לחופשה כפויה.
ההליך המשמעתי התנהל בבית הדין המשמעתי של המשטרה.
ב-14 ביולי 2016 חתם השר לביטחון הפנים על ביטול מינויו של ניר וזאת כחלק מהמהלכים הפסולים שנקט אלשיך על מנת לרפות את ידיו של ניר.
ניר טען ששמו הוכתם על אף שלא עמד בפני בית משפט.
באוגוסט 2018 נערך לניר שימוע לפני פיטורים בעקבות סירובו לבצע בדיקת פוליגרף, כשבעקבותיו העבירה המשטרה בקשה לשר לביטחון פנים לפיטוריו אך השר סירב לשתף פעולה עם מהלכיו של אלשיך.
ב-2016 נחשף כי ניצב יצחקי ואחרים סיכלו את מינויו של גל הירש לתפקיד מפכ"ל המשטרה.
בספטמבר 2016 פנה ניר אל מבקר המדינה והגיש לו חומר בעניין התנהלותם הפסולה לדעתו של בכירי אגף חקירות ומודיעין, לאחר תלונתו של ניר פרסם המבקר דו"ח ביקורת בנושא שיטת המינויים של אלשיך במשטרת ישראל.
במאי 2017, כשנה וחצי לאחר שהוצא לחופשה כפויה, הוגשה נגד ניר לראשונה קובלנה משמעתית,
בה הואשם ניר ב"התנהגות שאינה הולמת שוטר שעלולה לפגוע בתדמית המשטרה".
ניר טען לאורך כל הדרך כי הקובלנה המשמעתית נגדו תפורה בתפרים גסים והיא תולדה של מלחמתו נגד השחיתות באגף והעובדה כי נלחם בין היתר בפעולות שביצעו הבכירים באגף לסיכול מינויו של גל הירש.
באפריל 2018 שלח ניר מכתב ליועץ המשפטי לממשלה, שבו תיאר שורת עבירות שביצעו לכאורה בכירים במשטרה ודרש מהיועץ לפתוח בחקירה וכן להעניק לו חסינות לפני העברת הקלטות בנושא, אך היועץ המשפטי סירב לתת לו חסינות מראש.
בנובמבר 2018 השתתף ניר בדיון של ועדת הפנים של הכנסת בנושא שימוש פסול שעושים בכירים באגף החקירות והמודיעין במידע ובחומרי חקירה רדומים.
על פי פרסום של אבישי גרינצייג בגלובס בדצמבר 2019, המשטרה הציעה לניר מחיקה של האישומים וסגירה של ההליך המשמעתי נגדו, והוא יפרוש מהמשטרה.
בינואר 2021 ביטלה המשטרה את ההליך המשמעתי נגדו.
בינואר 2019 הגיש ניר תביעת דיבה בסכום של 800 אלף שקל נגד הדס שטייף כתבת הפלילים של גלי צה"ל על פרסומים שלילים שפרסמה נגדו.
במאי 2019 גורם בכיר בפרקליטות פנה לעוה"ד של גיא ניר, והציע לו ייתור ההליך המשפטי תמורת פיצוי כספי של חצי מיליון ש"ח שאותה דחה ניר.
בנובמבר 2024 לאחר סחבת בניהול משפטו הסכים ניר לפשרה שבה יפוצה על ידי תחנת הרדיו ב-100 אלף ש"ח ופיצוי נוסף של שטייף שתפצה אותו בעד 100 אלף ש"ח נוספים.
לאחר פרישתו החל ניר לייעץ לגופי אכיפה בעולם במטרה ללחום בפשיעה החמורה והמאורגנת ולפתח יכולות חיזוי פשיעה על מנת להתמודד עם הפשיעה הסדרתית.
בימינו משמש יועץ מטעם חברת "חושן" בנושאי מודיעין, לחימה בפשיעה החמורה וחיזוי פשיעה באמצעות בינה מלאכותית וכן מרצה בפורומים שונים.
גיא מָזִיג (נולד ב-23 בספטמבר 1978) הוא מוזיקאי יוצר, מלחין, גיטריסט, פזמונאי, מעבד ומפיק מוזיקלי, זמר, כותב קומי ושחקן ישראלי.
הוא פרץ לתודעה הציבורית עם להקת "הדורבנים", ולאחר התפרקותה החל בקריירה עצמאית.
גיא מזיג נולד בשנת 1978 בלוד למשפחה ממוצא תוניסאי.
את דרכו המוזיקלית החל כחצוצרן בתזמורת הנוער של לוד.
בגיל 14 החל לנגן בגיטרה עצמאית ובמשך שנות התיכון למד מוזיקה כאוטודידקט, למד בתיכון רמלה-לוד.
בצבא שירת כחובש קרבי ומפקד מרפאה, שם הכיר את ציון ברוך ובעקבות זאת הרבה לעבוד עם שלישיית מה קשור וכתב להם קטעים מוזיקליים-קומיים בהופעתם הראשונה.
מזיג מרצה בבית הספר למוזיקה ע"ש ג'ונתן ווהל ב.
בשנת 1996 הקים את להקת הדורבנים יחד עם איתי גלוסקא, ועידו אופק.
בשנים שאחרי צורפו רון אלמוג ואחיו אייל מזיג.
הלהקה הוציאה שלושה אלבומים מצליחים, בהם יצר גיא חלק נכבד מהשירים, ביניהם: "יצאנו לרקוד", "אחלה בחלה", "אם רק תדברי", "את", "לבדוק לך ת'מנוע", "כל מה שרצית" ועוד רבים אחרים.
אלבומם הראשון של הדורבנים, "קובי", הגיע למעמד של אלבום זהב.
ב-2003, כגיטריסט, היה חלק מלהקת הבית של התוכנית "ערב אדיר" בהנחיית אדיר מילר.
ב-2005 ניגן בלהקת הבית של התוכנית "לא נפסיק לשיר" בערוץ 2. באותה שנה גם ניהל מוזיקלית, הפיק ועיבד את הלהקה בתוכנית "מלך הכורסה" גם בערוץ 2. כמו כן ליווה יחד עם אחיו אייל (פסנתר) את הזמרת שירי מימון בשירה "השקט שנשאר" בתחרות האירוויזיון שזכה במקום הרביעי.
ב-2006 זכה עם הדורבנים בתואר "הרכב השנה" בגלגלצ.
הלהקה התפרקה בשנת 2009 לאחר שהוציאה את אלבומה השלישי, "אחד אחרי השני".
ב-2010 ייסד, הקים וניהל את נבחרת האמנים של ישראל בכדורגל יחד עם עובד קראוס והיה הקפטן של הקבוצה.
הקבוצה השתתפה באליפות העולם לנבחרות אמנים וזכתה במדליית ארד ב-2013, במדליית כסף בשנת 2014 ובמדליית זהב (ובגביע האליפות) בשנת 2015. כמו כן הנבחרת זכתה גם באליפות אירופה בשנת 2016.
ב-9 במרץ 2015 הוציא סינגל ראשון בשם "לבד במדבר" מתוך אלבום הסולו הראשון שלו, "השחור החדש", שיצא ב-24 בדצמבר 2015. הסינגל השני מתוך האלבום, "רוצה שנתממש", יצא לאור ב-22 ביולי 2015. באלבום ניגן עידן רייכל בפנדר רודס בשירים "רוצה שנתממש" ו"אם רק תדברי".
ביוני 2017 זכה מזיג בפרס אקו"ם בקטגוריית "מעבד השנה" על אלבום זה.
ב-2016–2017 שידר, כתב וערך רצועה שבועית בת שעתיים בשם "אנשי המוזיקה" בגלגלצ שעיקרה מוזיקה שחורה.
ב-2018 ייעץ מוזיקלית במחזמר "פשוט לאהוב" של תיאטרון הקאמרי בניהולו המוזיקלי של טל בלכרוביץ' ובכיכובם של אליאנה תדהר ועוז זהבי.
ב-2018 במסגרת חגיגות שנת ה-70 למדינת ישראל הפיק, עיבד וביצע חידוש לשיר "רואים רחוק רואים שקוף" של שמוליק קראוס במסגרת "פסקול 70" - הפרויקט של eco99fm ו-mako.
באותה שנה גם ניהל מוזיקלית, תיזמר והפיק את העצרת לציון 70 שנות קיומו של צבא ההגנה לישראל.
ב-2018 ניהל מוזיקלית, תיזמר והפיק את מופע "הפסקול של המדינה" שנעל את אירועי חגיגות ה-70 לישראל.
ב-23 באוגוסט 2018 הוציא לאור סינגל ראשון מתוך אלבום שני בשם "Dancing all the way", שבו שר לראשונה באנגלית.
השיר מהווה מעין מחווה לסגנון של כמה מהשפעותיו הבולטות, כמו סטיבי וונדר, ברונו מארס ומייקל ג'קסון.
הסינגל השני מאותו אלבום, "אנחנו", יצא ב-11 באפריל 2019, והסינגל השלישי, "כמה אני אוהב אותך", ראה אור ב-14 במאי 2020.
ב-13 ביוני 2019 הפיק וניהל מוזיקלית את מופע המחווה לשיריו של יצחק קלפטר "דמיון חופשי" בהיכל התרבות בתל אביב.
ב-19 בפברואר 2021 הוציא את אלבומו השני: "השחור החדש יותר".
בינואר 2022 הוציא את הסינגל "ירח דבש".
ב-17 באוגוסט 2023 יצא לאור השיר "כתונת פסים 2023" שבו השתתף לצד אמנים ישראלים רבים אחרים.
ב-29 בדצמבר 2023 הוציא לאור את השיר "אור" לזכרה של רב"ט נועה מרציאנו, שנרצחה במלחמת חרבות ברזל.
ב-11 באפריל 2024 הוציא לאור את השיר "ארץ ערבה" שהלחין, בביצועו.
ב-8 באפריל 2025 התפרסם אלבומו השלישי, "מתמזג".
מאז פירוק הלהקה, עבד מזיג עם אמנים כמו שלמה גרוניך, דני סנדרסון, חיים אוליאל, גבי שושן, ריטה, רמי קליינשטיין, אפרים שמיר ואריאל זילבר.
הקליט והיה שותף ללחן בשיר "קבל" בשיתוף עם שי 360.
ב-2004 שר יחד עם להקת מרסדס בנד את השיר "מלאך", כחלק מאלבום הבכורה של הלהקה (הנקרא גם הוא "מרסדס בנד").
ב-2005 ליווה יחד עם אחיו אייל (פסנתר) את הזמרת שירי מימון בשירה "השקט שנשאר" בתחרות האירוויזיון שזכה במקום הרביעי.
גיא מזיג נבחר על ידי יוני רכטר לנגן בשני שירים שראו אור לראשונה במהדורה המחודשת של האלבום "משירי אברהם חלפי" עם אריק איינשטיין בשירים "ולמות" ו"על ענף".
ב-2012 הפיק את המופע "50 שנה לגשש החיוור" בהנחיית שייקה לוי ובהשתתפות אמנים רבים.
ניגן, עיבד, והפיק מוזיקלית לאריאל זילבר את מופע "המיטב", שאיתו חזר אל הבמות הגדולות.
כמו כן ניגן גם באלבומו "מישהו" מ-2016.
כתב לאלבום "אחרי הכל" של שלמה גרוניך טקסטים לשירים " הפעם הראשונה" ו"במקום שהם בנו".
בשנת 2013 ניגן בסיבוב הופעות האיחוד של להקת כוורת בבריכת הסולטן ובפארק הירקון.
בשנת 2014 ניהל, תיזמר והפיק מוזיקלית את מופע המחווה לאריק איינשטיין בפארק הירקון.
בשנת 2015 ניגן בגיטרה ובס באלבומו של עידן רייכל "היד החמה" בשיר "דלת מסתובבת".
כן היה המפיק המוזיקלי בחתונתה של בר רפאלי.
ב-2016 הפיק מוזיקלית את האיחוד של "זהו זה!".
ביוני 2016 ניהל מוזיקלית, הפיק ותיזמר את מופע המחווה הגדול לפסטיבל סן רמו במסגרת פסטיבל "מדיטרנה אשדוד" בהשתתפות כוכבי פסטיבל סן רמו האיטלקיים נאדה, בובי סולו וג'יליולה צ'ינקווטי.
ב-2017 התארח באלבומם של Lucille Crew כזמר בשיר "Got It" באלבומם "Respect The Dawn".
בשנת 2019 ניגן בגיטרה באלבום הראשון של "ילדי בית העץ" והתארח בשיר "חצי אחותי" באלבומם השני.
כמו כן התארח באלבומם השלישי בשיר "חדשות טובות" שבו גם היה שותף ללחן.
ב-10 ביוני 2019 ביצע, ניגן והשתתף בכתיבת השיר "לתפוס אותה" של המפיק עידו מימון.
ב-12 במרץ 2023 הוציא ביחד עם המשקפיים של נויפלד את השיר "תמיד ילדים" השיר מספר על חוויה אישית של גיא של מותו של אחיינו בן ה־10 אשר היה חבר קרוב מאוד של בתו האמצעית, לה הקדיש את השיר, מתוך רצון לחזק אותה ולסייע לה במצב הקשה איתו התמודדה.
ב-10 בספטמבר 2023 הוציא ביחד עם הזמרת ענבל ביבי את השיר "נקליל".
בשנת 2025 הוציא ביחד עם ההרכב עודד פז והקסדות את השיר "אשף המסיבות".
מזיג כתב את המוזיקה למספר תוכניות רדיו ולתוכניות טלוויזיה, בהן "שידורי המהפכה", "המאסטרו", "יחס חם", "היהודים באים", "שב"ס" (בה גם שיחק את אחד האסירים בתפקיד אורח), "ערוץ אפס", "אנחנו במפה" ו"הפיג'מות", לה עיבד ושר את שיר הפתיחה ששודר בעונות 5–7.
ב-2005 ניגן בלהקת הבית של התוכנית "לא נפסיק לשיר" בערוץ 2. באותה שנה גם ניהל מוזיקלית, הפיק ועיבד את הלהקה בתוכנית "מלך הכורסה" גם בערוץ 2.
גיא מזיג השתתף ככותב קומי וכאורח קבוע בפאנל של התוכנית "מהדורה מוגבלת" וב-2011 שימש ככותב קומי של גורי אלפי בתוכנית "מצב האומה" במשך כל העונה.
ב-2012 תפקד כלהקת הבית וכסייד-קיק קומי בתוכנית "פוטו פיניש" בהנחיית אלי פיניש.
הלחין וכתב יחד עם מריאנו אידלמן את השיר "אני יודע" (עם בנזינו).
את השיר שביצע מריאנו בפסטיגל מאסטר X ואת שירם המשותף (אלטע זאכן).
מזיג לקח חלק במספר מערכונים בסדרה "שב"ס", לה הפיק את הפסקול.
כמו כן, מזיג הלחין, עיבד מוזיקלית וביצע את שיר הסיום הבלתי רשמי שלה, לחלק מגרסאות ההפצה ברשת, כדי למנוע בעיות של זכויות יוצרים עם השירים המקוריים שנבחרו לשידור.
במאי 2019 פורסם שמזיג יצר, הפיק והקליט קומפוזיציה לפארק Star Wars: Galaxy's Edge בדיסנילנד.
באוקטובר 2022 עלתה הסדרה "מי שמע על חווה ונאווה" בה לקח חלק בהלחנת וכתיבת המוזיקה ושיר הנושא של הסדרה.
במאי 2023 שיחק בסדרה "האחיין שלי בנץ" בתפקיד יניב, ממציא המשחק "יניב".
בשנת 2023 שיחק בסדרה "מדרסה" בתפקיד מאמן כדורגל בקבוצת הנוער של בית"ר ירושלים.
מזיג מתגורר בכפר סבא, נשוי לקרן ולהם שלוש בנות.
אשתו מנהלת סוכנות לניהול וייצוג אמנים בשם "בוקטוק", המייצגת גם אותו.
אחיו הוא המוזיקאי אייל מזיג.
גיא פירר (נולד ב-3 באוגוסט 1997), הוא ספורטאי ישראלי, המתחרה בסקי מים בכבלים ובסירות (ווייקבורד).
זכה פעמיים ברציפות בתואר אלוף אירופה (2015 ו-2016).
בגיל 10 החל לגלוש בסקי מים בכבלים בפארק דרום בתל אביב.
מתאמן במועדון הספורט הימי Blue Wake, בהדרכתו של מוטי לוי.
באליפות אירופה לנוער שנערכה בבלגרד, סרביה בשנת 2011 סיים פירר במקום חמישי בסקי מים בכבלים.
באליפות אירופה לנוער שנערכה בדרום אפריקה בפברואר 2012 זכה פירר במדליית כסף בסקי מים בסירות בווייקבורד, אחרי גולש איטלקי ולפני גולש בריטי.
באליפות אירופה לנוער שנערכה בשוודיה בספטמבר 2013 זכה פירר במדליית ארד בסקי מים בכבלים.
באליפות אירופה שנערכה בפולין ביולי 2014 זכה פירר במדליית זהב בסקי מים בסגנון ווייקבורד בתוצאה הגבוהה ביותר שאי פעם ניתנה לגולש בתחרות זו.
שלושה שבועות לאחר מכן, באליפות העולם בסקי מים בכבלים שנערכה בנורווגיה באוגוסט הוא סיים במקום שביעי.
באליפות אירופה שנערכה בוורונה, איטליה בספטמבר 2015 זכה פירר במדליית זהב בסקי מים בסגנון ווייקבורד בתוצאה של 92 נקודות, הניקוד הגבוה שיותר שהושג אי פעם, לאחר שביצע תרגילים חדשים שעדיין לא נראו עוד באליפות.
באליפות אירופה שנערכה בישראל באגם המלאכותי שבפארק בגין זכה במדליות זהב בטורניר הבוגרים ובטורניר הנוער.
באליפות העולם בסקי מים שנערכה במקסיקו בנובמבר אותה שנה הוא זכה במדליית ארד.
במדליית זהב זכה ליאור סופר מישראל.
ביולי 2017, זכה במדליית ארד במשחקי העולם בסקי מים סירות.
גיא פרל (נולד ב-5 בנובמבר 1967) הוא משורר, מבקר שירה, אנליטיקאי יונגיאני ועובד סוציאלי ישראלי.
פרל מפרסם מ-2013 רשימות על ספרי שירה בבמות שונות ביניהן 'המוסך' - כתב עת מקוון לספרות, 'עיתון 77', 'מוסף שבת', 'הליקון' והאתר פסיכולוגיה עברית.
פרל עוסק בטיפול, וכן מלמד בבית הספר לעבודה סוציאלית באוניברסיטת תל אביב.
כתב בשיתוף עם פרופ' עינת פלד שני ספרי עיון, העוסקים בהתערבות קבוצתית עם גברים אלימים כנגד בת זוגם כאבות ועם נשים קורבנות אלימות במשפחה כאמהות.
בשנת 2017 הקים עם חברותיו לקבוצת "תיקון" את המוסך, כתב עת מקוון לספרות.
בשנת 2020 סיים כתיבת דוקטורט שכותרתה "שירה ואינדבידואציה – עיון יונגיאני ונוימניאני בשירתם של רילקה, פיסארניק ופסואה" (בהנחיית פרופ' דנה אמיר).העבודה נכתבה במסגרת המסלול הבין-תחומי בפסיכואנליזה, החוג לייעוץ והתפתחות האדם, אונ' חיפה.
יש נקודה מעל הראש שלך", הוצאת הקיבוץ המאוחד (2013).
"לשאת את הנפש במהופך - רשימות על שירה", הוצאת קשב לשירה (2016).
"הדבורים של הבלתי נראה - אל שפת השירה בעקבות יונג ונוימן", הוצאת רסלינג (2021).
"גופו של הלא נאמר - רשימות על שירה", הוצאת קשב לשירה (2023).
פרל נשוי ואב לבן ובת.
גיא פלג (נולד ב-6 בנובמבר 1969) הוא עיתונאי, פּוּבְּליציסט, כתב ופרשן ישראלי העוסק בענייני משפט בחדשות 12.
פלג נולד ליעקב ושושנה וגדל בחיפה, בשכונת כרמליה ולמד בתיכון עירוני ה' בעיר.
את דרכו בעיתונות החל ככתב מקומון וכדובר מכבי חיפה.
בהמשך שימש ככתב חדשות בטלוויזיה בחיפה, לאחר שהחליף את עמוס כרמלי.
בשנת 1995 הצטרף לרשות השידור.
היה כתב לענייני משטרה בערוץ הראשון במקום אילה חסון עד שנת 2007. במסגרת עבודתו השיג ראיונות בלעדיים עם דמויות מפתח בעולם הפשע המאורגן בישראל, בהם שוני גבריאלי, פרנסואה אבוטבול ואחרים.
במקביל לעבודתו בערוץ הראשון, שימש ככתב במוסף "7 ימים" של העיתון "ידיעות אחרונות".
ב-2006, פלג ניהל מגעים מתקדמים לעבור לערוץ 10, אך לבסוף עבר בשנת 2007 לשמש כתב לענייני משפט בחדשות ערוץ 2 במקום סיון רהב-מאיר.
פלג מביע את דעתו על סוגיות אקטואליות בתחום המשפט באופן קבוע בתוכנית הרדיו "משעל על הבוקר" שמשודרת ב-"103fm" ואף מגיש, באותה תחנה, תוכנית שיחות עם מאזינים בימי שלישי ורביעי.
הוא מרצה בפורומים שונים בנושאי משפט ופלילים, לרבות הפשע המאורגן של ישראל ומשפטים של פוליטיקאים ישראלים.
במהלך הקריירה שלו פרסם פלג סקופים וידיעות בלעדיות רבות, לרבות ראיונות בלעדיים, שלעיתים פורסמו מאוחר יותר בכלי תקשורת אחרים בלי לתת לו קרדיט על הפרסום הראשון.
בשנת תשע"ד (2014) פרסם 20 ידיעות בלעדיות.
דוח סודי של משטרת ישראל משנת 2003 לפיו בישראל פועלים שישה ארגוני פשע מאורגן.
הראיון האחרון שנתן דודו טופז בטרם נעצר ובו התייחס לשמועות נגדו.
תמונות ממצלמת אבטחה שתיעדה את אריק קרפ בורח מתוקפיו לפני שהרגו אותו.
פתיחת חקירה פלילית בפרשת משחקי חברה (בלא לפרסם את שמו עקב צו איסור פרסום).
בהמשך פרסם כי 4 נערות שהעידו נגד אייל גולן בפרשה זו נחקרו בחשד לעדות שקר.
ההחלטה לסגור את תיק עמנואל רוזן למרות המלצת המשטרה.
חתימת הסדר טיעון בין פרקליטות המדינה לדני דנקנר.
חתימת עסקת טיעון בין הפרקליטות לבין דוקטור מריה זקוצקי, רופאה מרדימה, שסיפקה לרוצח שמעון קופר סם הרדמה קטלני, שעל פי החשד שימש לרצח אשתו השנייה.
כתב התביעה של מני נפתלי, אב הבית, נגד שרה נתניהו.
תביעתו של גיא אליהו נגד שרה נתניהו.
חקירת משטרה בחשד שח"כ בנימין בן אליעזר דרש עוד מיליון שקלים מאיש העסקים רון מוצפי, נוסף על הכספים שקיבל ממנו.
ראיון בלעדי עם הרב אליעזר ברלנד כשנעצר בהולנד בשל חשדות לעבירות מין בישראל.
פרטי תמלילי השיחות המפלילות בין הרב יאשיהו פינטו לבין תת-ניצב אפרים ברכה.
תיעוד קרב היריות בבית הסוהר רימונים שהסתיים במותו של האסיר סמואל שיינביין.
פרשת תפיסת 570 אלף דולר במזומן בכספת של בנימין בן אליעזר.
בינואר 2018 פרסם הקלטת שיחה ממנה עולה כי יאיר נתניהו בילה במועדוני חשפנות עם רומן אברמוב, נציגו בישראל של המיליארדר האוסטרלי ג'יימס פאקר, ועם אורי מימון, בנו של קובי מימון, ממחזיקי השליטה במאגרי הגז, במקביל לאישור מתווה הגז.
בהקלטה נשמעות אמירות מפוקפקות מפי נתניהו.
באוקטובר 2018 חשף את הפרשה שבמסגרתה סייע ראש לשכת עורכי הדין, אפי נוה, למקורבת אליו, להיכנס לישראל מבלי לעבור בביקורת הדרכונים.
בשנת 2019, במהלך מערכת הבחירות לכנסת העשרים ושתיים, פרסם מידע רב על דברים שנאמרו בחקירות בעניינו של בנימין נתניהו.
חשיפות אלה גרמו לביקורת חריפה כלפיו מצד נתניהו ומחשש לביטחונו הוצמד לו מאבטח מטעם חברת החדשות.
בשנת 2024, במהלך מלחמת חרבות ברזל, פרסם סרטון וידאו שלדבריו מוכיח ביצוע מעשי אונס והתעללות מצידם של חיילי צה"ל במחבל חמאס הכלוא בשדה תימן .
בשנת 2016 כינה במסרון את עורכת הדין אביטל בן-נון, שייצגה מתלוננת כנגד אופק בוכריס, "שקרנית", וטען שהפעילה מניפולציות.
בית המשפט פסק שדבריו שגויים ושפלג לא בירר אם מדובר באמת, ולכן עליו לפצות את התובעת ב-15,000 ש"ח.
בעקבות תביעת לשון הרע שהגיש פלג ב-2020 נגד תושבת אשקלון, על פוסטים שפרסמה ברשת חברתית בהם כינתה אותו "עבריין מין" ו-"אנס", חויבה האישה לפצותו בכ-600 אלף ש"ח.
כמו כן, תביעת לשון הרע שהגיש פלג נגד גולשי פייסבוק שכינו אותו "קצין גסטאפו" ואף לעגו למראהו החיצוני בכינוי "דמבו", הוכרעה לטובת פלג במרץ 2022 וכתוצאה מכך חויבו הגולשים לפצותו בסכום כולל של כ-350 אלף ש"ח.
בנובמבר 2024 הגיש פלג, ביחד עם חברת החדשות, תביעה בסך מיליון ש"ח כנגד ינון מגל בגין פרסומים שקריים ומשמיצים לכאורה.
לפי כתב התביעה, מגל פרסם ברשתות פרסומים שקריים לפיהם טען כי פלג נעצר על ידי השב"כ בשל עבודתו העיתונאית והוחזק כעצור למשך כשבוע במתקן חקירות שב"כ בפרשה שעל פרטיה הוטל צו איסור פרסום.
בעקבות תביעת לשון הרע שהגיש פלג, ביולי 2025 חויב אלירן דהן לשלם לפלג פיצוי בסך 144 אלף ש"ח, בתוספת הוצאות משפט בסך 35 אלף ש"ח.
באפריל 2025 הגישו לוחמי "כוח 100" תביעת לשון הרע נגד פלג על סך של 1.5 מיליון ש"ח, בטענה שפרסם כתבה מכפישה בנוגע למה שנודע כ"פרשת ההתעללות במחנה שדה תימן".
בדצמבר 2025 נדחתה תביעת דיבה שהגישה יפעת בן חי־שגב נגד פלג, עמליה דואק וחדשות 12, השופט קבע כי מדובר בביקורת עיתונאית לגיטימית ובן חי־שגב חויבה לשלם הוצאות משפט בסך 47.5 אלף ש"ח.
בדצמבר 2025 הורשע אבירם טל מיס, עקב שורת איומים חמורים ששלח לפלג, בעבירות של הטרדה באמצעות מתקן בזק, הפרת הוראה חוקית ואיומים.
אות אביר איכות השלטון לשנת 2019 מטעם התנועה למען איכות השלטון בישראל, בקטגוריית "תקשורת ועיתונאות".
פרס סוקולוב לעיתונות הכתובה ולתקשורת האלקטרונית לשנת 2023.
פלג נשוי לאדריכלית קרין הורוביץ.
הם מתגוררים בהרצליה ולהם ארבעה ילדים.
גיא מלמד (נולד ב-21 בדצמבר 1992) הוא כדורגלן ישראלי המשחק בעמדת החלוץ במכבי חיפה ובנבחרת ישראל.
החל לשחק כדורגל במחלקת הנוער של הפועל כפר סבא, והיה מלך השערים של קבוצת הנוער בעונת עם 14 שערי ליגה.
ב-24 באוקטובר 2011 ערך את הופעת הבכורה שלו בקבוצה הבוגרת, בניצחון 1–0 נגד מכבי אחי נצרת במסגרת גביע הטוטו בו גם הבקיע את שער הבכורה שלו בקריירה.
ב-12 בדצמבר 2011 ערך את הופעת הבכורה שלו בליגה הלאומית בהפסד 1–2 להפועל בני לוד.
עד סיום העונה ערך בסך הכול עשר הופעות בליגה והבקיע שני שערים.
בעונה שלאחר מכן הפך לשחקן הרכב והיה מלך השערים של הקבוצה עם עשרה שערים, אך בסוף העונה ירדה הקבוצה לליגה א'.
לקראת עונת 2013/2014 חתם במכבי פתח תקווה.
ב-24 באוגוסט 2013 ערך את הופעות הבכורה שלו בליגת העל, כשנכנס כמחליף במשחק מול הפועל רעננה.
ב-23 בנובמבר 2013 כבש את שערו הראשון בליגת העל, במשחק מול בני סכנין.
מלמד התקשה להשתלב בקבוצה ובינואר הושאל למכבי הרצליה מהליגה הלאומית, במדיה כבש שישה שערים ב-15 משחקי ליגה.
לקראת עונת 2014/2015 חזר למכבי פתח תקווה והפך לשחקן הרכב.
בעונה זו כבש ארבעה שערי ליגה, ובעונת 2015/2016 כבש שישה שערים.
ב-4 בספטמבר 2017 חתם לחמש שנים בהפועל באר שבע, ששילמה עבורו 300 אלף אירו.
ב-18 בנובמבר 2017 ערך את הופעת הבכורה שלו במועדון, כשנכנס כמחליף במשחק מול הפועל עכו.
ב-6 בינואר 2018 כבש את שערו הראשון במדי הפועל באר שבע, במשחק מול מכבי אחי נצרת במסגרת גביע המדינה.
בליגה כבש ארבעה שערים ב-16 הופעות בעונת 2017/2018, כולל שלושער במחזור האחרון מול מכבי נתניה, ובסופה זכה עם הקבוצה באליפות.
את עונת 2018/2019 פתח בהפועל באר שבע ואף כבש שער במשחק מול עירוני קריית שמונה שהסתיים בתיקו 1–1 במחזור הפתיחה, אך ב-17 בספטמבר 2018 חתם לשלוש שנים במכבי נתניה, במסגרת העסקה בה עבר דיא סבע להפועל באר שבע.
ב-29 בספטמבר כבש את שער הבכורה שלו במועדון, בניצחון 4–1 על מ.ס.
אשדוד, ועד תום העונה כבש תשעה שערי ליגה במדי מכבי נתניה.
מלמד כבש שער מוקדם ומרהיב בבעיטה ממרחק לזכות קבוצתו בגמר גביע המדינה מול בני יהודה, אך נתניה הפסידה בדו-קרב פנדלים לאחר שוויון 1-1 בסיום.
ב-12 בינואר 2021 כבש את שער הבכורה שלו במדי סט.
ג'ונסטון, בתיקו 2–2 נגד דנדי יונייטד.
ב-31 באוגוסט 2021 חתם לעונה אחת בבני סכנין מליגת העל.
ב-17 במאי 2023 חתם לשנתיים בהפועל חיפה.
ב-23 בינואר 2025 חתם במכבי חיפה לשנתיים וחצי.
ב-9 במרץ כבש שער בכורה בהפסד 2-1 למועדון ספורט אשדוד.
הוא סיים את העונה עם 4 שערים במדי מכבי חיפה ועוד 16 במדי הפועל חיפה, וסיים כמלך השערים של ליגת העל.
ב-15 בספטמבר 2022 זומן לראשונה לסגל נבחרת ישראל הבוגרת על-ידי המאמן הלאומי אלון חזן, וערך הופעת בכורה ב-27 בספטמבר 2022, כאשר נכנס כמחליף בהפסד במשחק הידידות בחוץ 1–2 למלטה.
מלמד הוא בעל דרכון ליטאי.
גיא פודוליץ' ("GuyTV", "גיא טיוי") הוא יוטיובר לשעבר, יוצר תוכן ומשפיען רשת ישראלי.
בפברואר 2013 התחיל פודוליץ' את פעילותו ביוטיוב, תחת שם המשתמש Thelogin41. תכניו הראשונים עסקו בגיימינג, ביניהם משחק המחשב מיינקראפט.
בשנת 2014 שינה את שם הערוץ ל-GuyTV.
סדרת הסרטונים הראשונה בערוץ נקראה 'סרטונים ויראליים': מדי שבוע הציג פודוליץ' לצופים מספר סרטונים פופולריים, אליהם הגיב בצורה הומוריסטית וביקורתית לרוב.
כאשר גדל הערוץ החל להתמקד גם בתכנים אחרים כגון סרטוני פוטושופ למפורסמים, ולוגים, גיימינג, פרודיות ועוד.
פודוליץ' מכנה את מעריציו "שרעולות" ולכן מתחיל כל סרטון עם המשפט: "מה קורה שרעולות?!".
באפריל 2016 הפך הערוץ GuyTV לערוץ הישראלי השני אליו רשומים מעל ל-300 אלף מנויים.
ב-17 בספטמבר 2016 פתח פודוליץ' ערוץ ולוגים הקרוי על שמו באנגלית - Guy Podolich.
שם הערוץ השתנה מספר פעמים במהלך השנים עד שלבסוף שונה ל-GuyTV2. נכון לאוגוסט 2023, מונה ערוץ הולוגים כ-8,300,000 צפיות וכ-97,100 רשומים.
ב-13 בנובמבר 2016 העלה סרטון לערוץ שלו בו מציג מוצר חדש, בשם "GuyTiki" - תיק מעוצב עם פניו ובתוכו מספר מוצרים גם הם מעוצבים בהשראת ערוצו, ביניהם חולצה, כובע ועוד.
מלאי המוצר אזל תוך מספר ימים.
עד לאוקטובר 2017 החזיק פודוליץ' בתואר היוטיובר הגדול בישראל.
באוגוסט 2017 יצא לאור ספרו "המדריך להישרדות של גיא טיוי".
ב-2017 עסק בתור הצלם והעורך של סדרת הרשת "חיים בחרטא" של קווין רובין ורז ספני.
ב-2018 התגייס לצבא ההגנה לישראל, בו שירת ביחידת המדיה של יחידת מיטב.
ב-20 בינואר 2022 עבר את סף 300 אלף העוקבים בערוץ היוטיוב שלו.
בסוף אוגוסט 2025, ערוץ היוטיוב של פודוליץ' הפך לבלתי נגיש ושמו שונה ל"ישראל מועלמי - Israel Moalmi".
בנוסף על כך, הסרטונים שלו הפכו לפרטיים מסיבה לא ידועה.
סרטונים ויראליים - בפינה הוא מדבר על סרטונים מאותו השבוע.
בסופה של כל פינת "סרטונים ויראלים" ישנה פינה רוסית, יפנית או הודית שבה פודוליץ' מציג סרטון רוסי/יפני/הודי מצחיק.
סרטוני "אתגר" - בהם גיא וחבריו מתמודדים עם אתגרים שונים כגון "נסו לא לצחוק".
שירים - פרודיות שהוא וחבריו כותבים על שירים ישראלים מוכרים.
פתיחת קופסאות - פינה שבה פותח פודוליץ' משלוח שקיבל מצופיו.
גיא משחק - פינת משחק של גיא שבה הוא משחק במשחקים ומעביר ביקורת עליהם.
הוא נוטה לשחק במשחקים הקשורים לפוליטיקה ולאקטואליה הישראלית כדי שבעת המשחק יוכל להעלות אסוציאציות מתוך המשחק, לדבר ולהעביר ביקורת על החדשות של היום.
נושאים כלליים (בלי שם מוגדר) - פינה שבה פודוליץ' עושה מעין הצגה המדברת באופן סאטירי על נושאים אקטואליים בישראל.
שנה ארגון קטגוריה תוצאה 2015 טקס נבחרי הילדים כוכב הרשת של השנה 2016 טקס פרסי השורטי יוצר הרשת המשפיע ביותר בישראל עד גיל 18 2016 טקס נבחרי הילדים כוכב הרשת של השנה
גיא פרידמן (נולד ב-16 בינואר 1971) הוא שחקן, זמר, כוכב ילדים ומדבב ישראלי.
התפרסם בזכות תפקידו בסדרה פרפר נחמד.
מוכר גם מהשתתפותו בסדרות הטלוויזיה, הופעותיה והצגותיה של כוכבת הילדים רינת גבאי.
שיחק ב-1995 בקלטת "דגדוגים" בתפקיד יונתן הקטן, ובאותה שנה גם השתתף במחזמר "גריז".
ב-1996 הנחה את "עלית - תעשייה מתוקה", שיחק בקלטת הילדים "גומות החן של זוהר" בתפקיד אלוהים, ושיחק בחנוכה של אותה שנה את החתול במחזמר "עליסה בארץ הפלאות" לצד חני נחמיאס.
בשנת 1998 שיחק את משה ירחמיאל בחסמב"ה המחזמר, הנחה את "ג'ונגל הסיפורים", ושיחק את קיפי בן קיפוד בעונה השנייה של "רחוב סומסום" וב"רחוב סומסום שארע סימסים".
משנת 1998 ועד ל-2004 שיחק ב"פרפר נחמד" בתור גיא שרון.
ב-2000 שיחק את דודידו ב"דפנה ודודידו".
בחנוכה של שנת 2001 שיחק במחזמר "עמי ותמי".
בחנוכה של שנת 2002 שיחק במחזמר "צי.פי חברה מכוכב אחר".
בשנת 2004 גילם את טריקי הרובוט בקלטת "טולי בלבולי בארץ פטפטת", בשנת 2006 הנחה את התוכנית "שירי משחק" ששודרה בערוץ לולי ובערוץ הופ!
ובשנת 2007 גילם את סטקאטו ב"טולי בלבולי בממלכת המוזיקה"והשתתף בהצגות הילדים "בנצי", "אדון חלום", ו"איך שירים באים אל לב האדם" בהפקת התיאטרון שלנו, וכמו כן השתתף בסדרות של דורון מור ורינת גבאי (אותה הכיר כששיתפו פעולה בהצגות, בהופעות ובסדרות של הוט).
ב-2010 גילם את שושן בסדרה "גינת הפלאים של רינת".
בשנת 2013 התארח אצל "קישקשתא מארח כוכבים" בחינוכית.
בשנת 2016 גילם את יהודה המכבי ב"גיבורי האור - עושים ניסים ונפלאות".
החל משנת 2017 משחק לצד שרון שחל בהצגה "חגיגה בחווה" וכיום הוחלף בידי יוסף קדוש.
בחנוכה של שנת 2017 השתתף במופע "מותק של פסטיבל" והשתתף במופע הזה גם ב-2009 וב-2011.
בשנים 2023/2022 השתתף במחזמר לחנוכה "תיבת נח" יחד עם רינת גבאי וטוביה צפיר.
בפורים של שנת 2026 השתתף בחידוש ההצגה "מגילת אסתר" שהועלתה לראשונה ב-2014 בתפקיד מרדכי היהודי, לצד רינת גבאי, אודי סגל וחלק מהשחקנים המקוריים.
בשנת 1998 דיבב את דובי בסדרה "בסל הבובות".
בשנת 2000 דיבב את הורטון הפיל בסדרה "ד"ר סוס" ודיבב את טומי ב"חוות סוסי הפוני".
בשנת 2002 גילם דמויות שונות בסרט "הרפתקאותיו של טוב טוב הגמד".
בשנת 2005 גילם דמויות שונות בסדרה "אגדות אנדרסן".
בשנת 2008 דיבב את טוני ג'ונס בסדרה בערוץ הילדים "קסם המג'י"
בשנת 2009 דיבב בדיבוב ב"היה היה - דואגים לכדור הארץ".
ב-1991 השתתף בקדם אירוויזיון כחלק מלהקת שיר עם השיר "כל שנה".
ב-1995 היה זמר ליווי של ליאורה שייצגה את ישראל באירוויזיון 1995.
ב-1997 השתתף כאחד מחברי הלהקה בתוכנית "במקום הראשון" לצד חני נחמיאס בערוץ 2 במסגרת הזכיינית "רשת".
ב-2007 שר בDVD "איך בוחרים שם לאחותי הקטנה?".
ב-2008 השתתף כזמר בתוכנית "זו ילדותי" לצד רמה מסינגר.
גיא מרקיזנו (נולד ב-14 ביולי 1978) הוא קצין צה"ל בדרגת תת-אלוף, המשרת כמזכיר הצבאי של שר הביטחון.
קודם לכן שירת כראש מטה פיקוד הצפון, מפקד עוצבת עמוד האש, מפקד עוצבת כידון, מפקד גדוד 405 וראש מחלקת תכנון בזרוע היבשה.
מרקיזנו נולד ב-1978, וגדל והתחנך ברמת השרון והוא בוגר תיכון אלון בעיר.
בשנת 1997 התגייס לצה"ל, ושובץ בחיל התותחנים.
שירת כלוחם בגדוד 55 באגד 215. לאחר קורס קצינים שירת בגדוד 403 ושימש כסגן מפקד סוללה.
בהמשך שימש כמפקד סוללה בגדוד 403. כאשר גדוד 403 הסדיר פורק והפך לגדוד מילואים, עבר ביחד עם פלוגה אחת לגדוד 601 של הנדסה קרבית לתקופה של כשנה.
לאחר מכן מונה לסגן מפקד גדוד 402, בין היתר במהלך מלחמת לבנון השנייה.
בהמשך שימש כקצין אג"ם של אגד 425. לאחר מכן מונה לראש לשכת מפקד פיקוד הדרום, יואב גלנט.
ב-3 באוגוסט 2020 הוחלט על העלאתו לדרגת תא"ל ומינויו לראש מטה פיקוד הצפון.
החל מ־2023 משרת כהמזכיר הצבאי של שר הביטחון ושירת בתפקיד תחת שרי הביטחון יואב גלנט וישראל כ"ץ.
מרקיזנו בוגר האוניברסיטה העברית ביחסים בין לאומיים ומוסמך אוניברסיטת בן-גוריון בנגב במנהל עסקים.
מתגורר בנתניה, נשוי לד"ר דניאלה, רופאת משפחה בשירותי בריאות כללית, ואב לשלושה.
גיא ניב (נולד ב-8 במרץ 1994) הוא רוכב עבר אופני כביש ישראלי; אלוף ישראל במרתון אופני הרים לשנת 2022 והרוכב הישראלי הראשון שהשתתף וסיים בהצלחה את מרוץ אופני הכביש המפורסם בעולם, הטור דה פראנס.
ניב הוא נכדו של ראש עיריית קריית ביאליק לשעבר, דני ז'ק.
הוא גדל ביישוב עצמון שבמשגב.
עד 2017, היה ניב רוכב אופני הרים ואף נטל חלק בקמפיין של איגוד האופניים הישראלי של השגת נקודות בתחרויות בינלאומיות שאיפשרו לרוכב שלומי חיימי את ההשתתפות באולימפיאדת ריו דה ז'ניירו (2016).
עם זאת, השתתף גם במרוצי כביש במסגרת קבוצת "טים מישגב" במרוצי כביש.
בתחילת 2017 עבר לקבוצת רוכבי הרים שהקימה סייקלינג אקדמי כפרויקט צדדי לקבוצת אופני הכביש.
באפריל 2017 עבר לקבוצת אופני הכביש של סייקלינג אקדמי, ובספטמבר 2017 צורף לסגל הקבוצה הראשונה.
השתתף כחלק מהקבוצה בג'ירו ד'איטליה 2018. הוא וגיא שגיב, חברו לקבוצה, הם הישראלים הראשונים אי פעם שהשתתפו באחד ממרוצי הגרנד טורס.
ניב פרש מהג'ירו ד'איטליה ב-2018 בקטע החמישי עקב מחלה.
בשנת 2019 סיים את הג'ירו ד'איטליה במקום ה-113 מבין 176 רוכבים שהחלו את המירוץ ו-142 רוכבים שסיימו אותו, ורביעי מבין שמונת חברי קבוצתו.
ביוני 2019 ניצח באליפות ישראל במרוץ נגד השעון.
ב-19 באוגוסט 2020 פרסמה קבוצת Israel Start-Up Nation שניב נבחר לסגל הקבוצה לטור דה פראנס וגבר על שלושת הישראלים (עומר גולדשטיין, גיא שגיב ואיתמר איינהורן) שהתחרו גם הם על הכרטיס לישראלי בטור.
בכך ניב הפך לישראלי הראשון שמזנק למרוץ היוקרתי.
ניב סיים את טור דה פראנס 2020 במקום ה-139 מבין 176 רוכבים שהחלו את המירוץ ו-146 רוכבים שסיימו אותו.
בטור דה פראנס ביולי 2022 הגיע בטור השני שלו למקום ה-77 בדירוג המצטבר.
בשלהי 2022 ניב פרש מתחרויות כספורטאי תחרותי ועבר לאמן באיגוד האופניים בישראל.
גיא נתיב (נולד ב-24 במאי 1973) הוא במאי קולנוע, תסריטאי, שחקן ומדבב ישראלי המתגורר בארצות הברית, שסרטו "Skin" זכה בפרס אוסקר בקטגוריית הסרט הקצר הטוב ביותר בטקס פרסי אוסקר ה-91. נתיב, משה מזרחי, יובל אברהם ורחל שור הם הבמאים הישראלים היחידים שסרטם זכה בפרס אוסקר.
נתיב עצמו זכה בפסטיבל הסרטים הבינלאומי בטורונטו גם בפרס איגוד המבקרים הבין-לאומי עבור "Skin".
נולד בשם גיא נתנזון ברעננה.
אחיו הוא גיל נתנזון, מייסד מיזם האמנים הישראלי של"ש (שחקנים למען שחקנים), ודודתו היא המדבבת והשחקנית ענת ניב.
התחנך בתיכון עירוני י"ד (ויצו צרפת) שבתל אביב.
לאחר מכן, למד בקמרה אובסקורה: בית הספר לאמנות שבתל אביב.
בתחילת הקריירה שלו בתחום הבידור, החל בשנת 1997 לעסוק בדיבוב לעברית של סרטים וסדרות טלוויזיה, ובהם בסרט הלייב-אקשן "ספייס ג'אם", דיבב את קלארק קנט בסדרת האנימציה "סופרמן", את ג'יימס ב"פוקימון" (ואף שר ב"תיבת הנגינה של פיקאצ'ו"), וכן באנימות נוספות, כגון "מדבוט" ו"סופר פיג".
הוא המשיך לעסוק בדיבוב עד שנת 2004.
במקביל, עסק גם בעולם הפרסום והשיווק בו שימש קופירייטר, ולאחר מכן מנהל קריאייטיב בפרסום דחף ופובליסיס אריאלי במשך כ-7 שנים.
אחראי לקמפיינים מקומיים בישראל של לקוחות, כגון קוקה-קולה, בזק בינלאומי, נסטלה, אסם ורבים אחרים.
את הקריירה שלו כבמאי קולנוע וכתסריטאי החל בשנת 2002, בבימוי סרט הגמר שלו "מבול" בקמרה אובסקורה שבתל אביב, שזכה בעשרות פסטיבלים בעולם ובפרס דוב הקריסטל בפסטיבל הסרטים של ברלין הבינלאומי.
בשנת 2003 החל לשתף פעולה עם הבמאי ארז תדמור.
יחד הם ביימו את הסרט הקצר "זרים", בכיכובם של גיא לואל וסמי סמיר, על יהודי וערבי שנפגשים ברכבת ונתקלים בחבורת צעירים גלוחי ראש.
הסרט זכה בפסטיבל הסרטים סאנדנס 2003 בפרס הקהל לסרט הקצר הטוב ביותר, ובפרס וולג'ין לציון לשבח בפסטיבל הקולנוע ירושלים 2003. "זרים" גם זכה ביותר מ-30 פסטיבלים, ונכנס לרשימת עשרת הסרטים המועמדים לפרס אוסקר 2004 בקטגוריית הסרטים הקצרים (אך לא נכלל בחמשת המועמדים הסופיים).
הסרט השתתף בעשרות פסטיבלים, כולל בתחרות הרשמית בפסטיבל סאנדנס 2008 ובפסטיבל "טרייבקה" 2008. הסרט נמכר והופץ בכ-28 מדינות בעולם.
ב-2011 יצא סרטו "מבול", שזכה בפרס אופיר לתסריט המקורי הטוב ביותר.
בסרט מככבים רונית אלקבץ, יואב רוטמן, צחי גראד ומיכאל מושונוב, שאף הוא זכה בפרס אופיר על השתתפותו בסרט בקטגוריית שחקן המשנה הטוב ביותר.
סרטו הארוך השלישי "הבן של אלוהים" (בשיתוף עם ארז תדמור) הוא דרמת מסע של אב ובנו בצפון יוון, בעקבות קוסם יווני שנעלמו עקבותיו.
בסרט מככבים מכרם ח'ורי וזהר שטראוס, את התסריט כתבו בשיתוף עם שרון מימון.
בהשקעת קרן רבינוביץ וערוץ 10. הסרט קיבל ארבע מועמדויות לפרס אופיר, כולל הסרט הטוב, השחקן המשנה והמוזיקה וזכה בפרס השחקן הטוב ביותר בטקס פרסי האקדמיה לקולנוע לשנת 2013 ובפרס תא המבקרים לשחקן הטוב ביותר לשנת 2014, הסרט יצא לבתי הקולנוע במרץ 2014.
בנוסף נתיב ביים וכתב (בשיתוף עם ארז תדמור) סרט קצר בן 12 דקות בשם "אלוהים יקר" בכיכובם של ליאור אשכנזי וריימונד אמסלם.
דרמה פיוטית על שומר הכותל המערבי, שעוקב אחרי אישה מסתורית שמגיעה יום יום לכותל, ובסוף כל יום קורא את הפתקים שהיא כותבת וטומנת בכותל, הוא מחליט להגשים את משאלות ליבה.
הסרט מומן על ידי קרן מקור לקולנוע וטלוויזיה.
"אלוהים יקר" הוא למעשה שיתוף הפעולה האחרון של נתיב ותדמור לפני שפרחו כל אחד בדרכו.
"הסרט עוסק בהשלמה, בפיוס, ומשמש כהומאז' לסיפורי האהבה הפשוטים של פעם".
תדמור ונתיב מציינים ש"אלוהים יקר" הוא בעצם חלק מטרילוגיה - ומצטרף ל"אופסייד" ו"זרים" כפרק החותם של שלישיית הסרטים קצרים נטולת הדיאלוגים שביימו יחדיו ומבוססת לדבריהם על "חיבור בין אנשים במצבים אבסורדים וקיצוניים דרך סאונד, מבטים או פתקים ללא דיאלוגים"
בשנת 2018 יצא לאור סרטו העלילתי האמריקאי הקצר "סקין" "Skin" - סרט דרמה קצר בבימויו של נתיב, שגם כתב את התסריט יחד עם שרון מימון, לפי רעיון מקורי של מימון.
הוא הפיק אותו ביחד עם רעייתו ג'יימי ריי ניומן ומככבת בו דניאל מקדונלד, שפרצה ב"פאטי קייקס" ואפשר לראותה גם ב"גדולה מהחיים" וב"קופסת הציפורים", וגם לוני שאביס, ג'ונתן טאקר ("ווסטוורלד" וג'קסון סקוט ("זה").
הסרט זכה בפרס האוסקר בקטגוריה של הסרט הקצר הטוב ביותר בטקס פרסי אוסקר ה-91. הסרט עוסק בפשע שנאה ובהשלכות שלו מנקודת מבטם של שני ילדים, האחד לבן והשני שחור.
גיא נתיב אמר על הזכייה: "אנחנו גאים ונרגשים שסרט קצר שנעשה בידי ישראלים ואמריקנים על הגזענות בארצות הברית קיבל את התמיכה המדהימה של האקדמיה.
הסרט הזה נעשה מתוך דאגה אמיתית לעתיד של הילדים שלנו".
זו הפעם הראשונה שישראלי זוכה באוסקר מאז זכייתו של משה מזרחי על "כל החיים לפניו" בקטגוריית הסרט הזר בסוף שנות ה-70. סקין מספר את סיפורה של משפחה של גזענים דרומיים שמגדלת את בנה על ערכי שנאה, אבל עושה את זה באהבה שאין לטעות בה.
כלומר, הילד אולי יונק תיעוב, אבל הוא מספיק צעיר ומספיק אהוב כדי להפנים את המנטליות הזאת ממקום של "נעשה ונשמע".
ואז זה עומד למבחן בגלל מפגש מקרי בסופרמרקט עם אדם בצבע הלא נכון (אשלי תומאס.
ג'ונתן טאקר בתפקיד האב, את הילד מגלם ג'קסון רוברט סקוט, ודניאל מקדונלד בתפקיד הרעייה והאם).
הסרט הקצר שודר ביס ובסטינג טיוי.
צילומי הסרט, המבוסס על הסיפור, נערכו לפני כשנה וחצי ולאחר שנערך שלח אותו איש יחסי הציבור להתחרות בפסטיבל סרטים קצרים אמריקאי בשם "הולי שורטס", שם זכה במקום הראשון.
סקין הקצר זכה והשתתף בעוד עשרות פסטיבלים ברחבי העולם.
ב-2019 יצא סרטו של נתיב "סקין" SKIN" זהו סרטו הראשון של נתיב בארצות הברית, אליה עבר בעקבות נישואיו לשחקנית ג'יימי ריי ניומן.
כפרויקט ראשון בארצות הברית בחר לאמץ את הסיפור האמיתי של בריאן וידנר, מנהיג תנועת עליונות לבנה, שהחליט לפרוש מהפעילות האלימה ובהמשך אף הפך למודיע של ה-FBI והיה אחד מהדוברים הבולטים נגד קבוצות השנאה.